Εκλογές στην Κόστα Ρίκα

Το πολίτευμα της Κόστα Ρίκα είναι Προεδρική Κοινοβουλευτική Δημοκρατία. Εκλογές γίνονται κάθε 4 έτη, στο πλαίσιο ενός πολυκομματικού συστήματος. Ειδικότερα, ο Πρόεδρος και οι 2 αντιπρόεδροι εκλέγονται από το λαό κάθε 4 χρόνια και το Κοινοβούλιο (Νομοθετική Συνέλευση) (Asamblea Legislativa) έχει 57 μέλη, τα οποία εκλέγονται για 4ετή θητεία με απλή αναλογική σε καθεμιά από τις 7 επαρχίες της χώρας. Δικαίωμα ψήφου έχουν όσες και όσοι είναι ηλικίας 18 ετών και άνω. Η ψηφοφορία είναι υποχρεωτική. Στις γενικές εκλογές που διενεργήθησαν στις 7 Φεβρουαρίου 2010 η Λάουρα Τσιντσίγια έγινε η πρώτη γυναίκα που εξελέγη στο ύπατο αξίωμα της χώρας.

 Το 1825 διεξήχθη για πρώτη φορά εκλογή Προέδρου. Επίσης, εκλογή έγινε τα έτη 1829, 1833, 1835, 1837, 1844 και το 1847. Από το 1849 έως σήμερα, ο Πρόεδρος εκλέγεται στος γενικές εκλογές (ταυτόχρονα). Γενικές εκλογές διεξήχθησαν τα έτη 1849, 1853, 1859, 1860, 1863, 1866, 1869, 1872, 1876, 1882, 1886, 1889, 1894 και 1897–98. Διενεργήθηκαν γενικές εκλογές τα έτη 1901–02, 1905–06, 1909–10, 1913, 1915, 1917, 1919, 1921, 1923, 1925, 1928, 1930, 1932, 1934, 1936, 1938, 1940, 1942, 1944, 1946, 1948 (Φεβρουάριος), 1948 (Δεκέμβριος), 1949, 1953, 1958, 1962, 1966, 1970, 1974, 1978, 1982, 1986, 1990, 1994 και 1998. Οι εκλογές που διενεργήθηκαν στις 3 Φεβρουαρίου 2002 θεωρούνται ιστορικές. Για πρώτη φορά στην ιστορία της χώρας, κανένας υποψήφιος στις προεδρικές εκλογές δεν πέρασε το όριο του 40%. Αυτό σήμαινε ότι έπρεπε να διεξαχθεί δεύτερος γύρος ψηφοφορίας στις 7 Απριλίου κατά τον οποίο ο Άμπελ Πατσέκο του Κόμμα Κοινωνικής Χριστιανικής Ενότητας νίκησε τον υποψήφιο του Κόμματος Εθνικής Απελευθέρωσης Ρολάνδο Αράια Μόνχε. Πολλοί αναλυτές θεωρούν τις εκλογές εκείνες ως την αρχή του τέλους του συστήματος δικομματισμού στη χώρα. Η συμμετοχή ήταν μόλις 68,8%, η χαμηλότερη από το 1958. Στις 5 Φεβρουαρίου 2006 διεξήχθησαν γενικές εκλογές και Πρόεδρος εξελέγη ο πρώην πρόεδρος Όσκαρ Άριας με ποσοστό 40,9% από τον 1ο γύρο. Γενικές εκλογές διεξήχθησαν στις 2 Φεβρουαρίου και στις 6 Απριλίου (β΄γύρος προεδρικών εκλογών) 2014. Νικητής των προεδρικών εκλογών αναδείχθηκε ο κεντροαριστερός Λουίς Γκιγέρμο Σολίς επικρατώντας του αντιπάλου του Τζόνι Αράγια Μόνχε (ο οποίος είχε ανακοινώσει έναν μήνα πριν ότι αποσύρεται από την κούρσα του 2ου γύρου) με ποσοστό 78%, που αποτελεί ρεκόρ υψηλού ποσοστού στη χώρα. Στη χώρα έχουν διεξαχθεί έως σήμερα δύο δημοψηφίσματα. Ένα δημοψήφισμα για τον διορισμό του Τομάς Γκουάρντια Γκουτιέρες ως Προέδρου με ειδικές εξουσίες πραγματοποιήθηκε στις 8 Αυγούστου 1870. Εγκρίθηκε και ο Γκουτιέρες ανέλαβε την προεδρία στις 11 Σεπτεμβρίου. Στις 15 Οκτωβρίου 1871 ο Γκουτιέρες συγκάλεσε Συνταγματικό Συμβούλιο, το οποίο υιοθέτησε ένα νέο σύνταγμα στις 7 Δεκεμβρίου. Στη συνέχεια παρέμεινε στο αξίωμα μέχρι το θάνατό του το 1882. Ένα δημοψήφισμα για τη Συμφωνία Ελεύθερου Εμπορίου Δομινικανή Δημοκρατία-Κεντρική Αμερική (CAFTA) πραγματοποιήθηκε στην Κόστα Ρίκα στις 7 Οκτωβρίου 2007. Αρχικά επρόκειτο να διεξαχθεί στις 23 Σεπτεμβρίου 2007, αλλά αναβλήθηκε στις 5 Ιουνίου 2007 λόγω δικαστικής προσφυγής.. Το δημοψήφισμα εγκρίθηκε από το 51,56% των ψηφοφόρων.Το κίνημα ενάντια στο δημοψήφισμα CAFTA στην Κόστα Ρίκα έφερε πολλά μέλη του Κόμματος Πολιτικής Δράσης στην εθνική πολιτική. Αρκετοί διοργανωτές κατά της CAFTA έχουν εκλεγεί στη Νομοθετική Συνέλευση.